# PROTOKOL HODNOCENÍ DIPLOMOVÉ PRÁCE

### POSUDEK OPONENTA

JMÉNO STUDENTA: David Šenigl

NÁZEV PRÁCE:Vzdělanostní nerovnosti v komunistickém Československu a odraz jejich důsledků z přímých zkušeností aktérů vzdělávacího systému

HODNOTIL: Ľubomír Lupták

1. **CÍL PRÁCE (jaký byl a do jaké míry byl naplněn)**

Autor si za cieľ svojej práce stanovil zmapovať spektrum podôb vzdelanostnej perzekúcie v Československu v rokoch 1948-1989, jej nástroje a príčiny, ako aj porozumieť perspektíve a mechanizmom copingu u aktérov, na ktorých táto perzekúcia dopadla. Ciele sa mu podarilo naplniť.

1. **OBSAHOVÉ ZPRACOVÁNÍ (náročnost, tvůrčí přístup, proporcionalita vlastní práce, vhodnost příloh)**

Tor si zvolil inovatívnu, spoločensky závažnú a zaujímavú tému. Jeho uchopenie témy a načrtnutý dizajn výskumu sú konzistentné a zmysluplné, a zdá sa, že sú poznačené hlbšou znalosťou postupov empirického výskumu, než je to na tejto úrovni štúdia a v tomto odbore bežné. Pri tvorbe dát autor zvolil kombináciu analýzy biografických (v úvode predpokladám mylne označených ako bibliografických) textov a realizácie pološtruktúrovaných rozhovorov. Vytvorené dáta dobre ukotvuje v diskusiách, ktoré prebehli na tému vzdelanostných nerovností a triednej reprodukcie vo vzdelávaní. Výhrady možno vzniesť k niektorým pasážam venujúcim sa témam nesúvisiacich s predmetom výskumu (predovšetkým mám na mysli historizujúce pasáže popisujúce obdobie 1945-1948). Po vypustení týchto pasáží by sa autor mohol bližšie venovať napríklad rozdielom medzi mechanizmami vzdelanostnej perzekúcie/nerovnosti v jednotlivých fázach socialistického režimu, a položiť väčší dôraz na vytvorenie pevnejšej základne pre analýzu naratív jeho respondentov. Inak ale práca predstavuje solídny, dobre obhájiteľný celok.

1. **FORMÁLNÍ ÚPRAVA (jazykový projev, kvalita citací a používané literatury, grafická úprava)**

Formálna úprava textu je v poriadku, preklepy a chyby sa v práci objavujú v malej miere. Jazyk autora je plynulý a dobre čitateľný, práca je prehľadne štruktúrovaná. Spektrum zdrojov je na túto tému a žáner diplomovej práce viac než postačujúce, prílohy nie sú nadbytočné, a sú zmysluplne zasadené do textu.

1. **STRUČNÝ CELKOVÝ KOMENTÁŘ (silné a slabé stránky práce, zdůvodnění hodnocení)**

souhrnný komentář k práci

1. **OTÁZKY A PŘIPOMÍNKY URČENÉ K ROZPRAVĚ PŘI OBHAJOBĚ**

Navrhujem, aby autor s komisiou prediskutoval to, čomu sa venuje vo finálnych pasážach záverečnej kapitoly – tj. do akej miery a v akých podobách pretrvali vzdelanostné nerovnosti a mechanizmy reprodukcie sociálneho statusu vo vzdelávacom systéme po roku 1989, a to predovšetkým s dôrazom na vzdelávanie príslušníkov etnorasovo stigmatizovaných populácií v ČR (teda problémy praktických škôl, segregácie a podfinancovania).

1. **NAVRHOVANÁ ZNÁMKA**

Navrhujem prácu hodnotiť ako výbornú.

DATUM: 8. května 2015 PODPIS: